वैसे ये पहले बार नहीं है जब कांग्रेस के नेतृत्व वाली यूपीए सरकार के समय में भी देश को कई बार आंतरिक सुरक्षा के खतरों का सामना करना पड़ा है। पूर्व गृह मंत्रालय के अधिकारी आरवीएस मनी ने अपनी ‘हिंदू आतंक’ नामक पुस्तक में यूपीए सरकार द्वारा लिए गये हर उस कदम का पर्दाफाश किया है जो कांग्रेस ने राष्ट्र को बर्बाद करने के लिए लिया था और देश की सुरक्षा के साथ कई समझौते किये थे। उन्होंने अपनी किताब में इस बात का भी खुलासा किया है कि कैसे यूपीए सरकार ने अधिकारियों को ‘हिंदू आतंक’ की झूठी कथा बनाने के लिए मजबूर किया था। उन्होंने इस किताब में बताया है कि कैसे तत्कालीन यूपीए सरकार ने हिंदू आतंक का बीज बोया था। आरवीएस मनी ने अपनी किताब में साल 2006 की एक घटना का जिक्र भी किया है। उन्होंने बताया है कि जब उन्हें तत्कालीन गृह मंत्री शिवराज पाटिल ने अपने कक्ष में बुलाया था, जहां एक अन्य वरिष्ठ कांग्रेस नेता दिग्विजय सिंह और पूर्व महाराष्ट्र आईपीएस अधिकारी हेमंत करकरे भी मौजूद थे। उन्होंने आतंकवादी हमलों पर जानकारी साझा करते हुए बताया था कि आतंकवादी हमलों में किसी एक विशेष धार्मिक समूह की भागीदारी थी। इसके बाद कांग्रेस ने ‘हिंदू आतंक’ का बीज बोया और फिर इस बीज को पानी देती रही। इसके अलावा उन्होंने 26/11 के मुबई हमलों का भी जिक्र किया है। उन्होंने अपनी किताब में लिखा है, “एक समय जब हमारे पास आईएस डिवीजन में सबसे अच्छी टीम थी, सरकार के दृष्टिकोण और सत्ता में हर आतंकवादी घटना को ‘भगवा’ के रूप में दर्शाने और आतंकवादी हमलों के असली अपराधियों के खिलाफ कोई कड़ा कदम न उठाने के सरकार के रवैये ने देश को एक तरह से गलत करने वाले हाथों के लिए महफूज़ बना दिया था।“ उन्होंने अपनी किताब में विस्तार से बतया है कि कैसे यूपीए सरकार में आतंकियों ने खुद को सुरक्षित किया था और इस साजिश में कई बड़े व्यक्तियों के नाम का भी खुलासा किया है ।